ສິນລະປິນໄລບີເຣຍ ຮ້ອງເພງ ປຸກຄວາມຕື່ນຕົວ ກ່ຽວກັບ ເຊື້ອໄວຣັສ ອີໂບລາ (ສະໄລດ໌/ວີດີໂອ)
ເພັງ 'Ebola in Town' ນອກຈາກຈະມີ ຈັງວະເຕ້ນທີ່ຄຶກຄື້ນແລ້ວ ຍັງສົ່ງສານບອກຜູ້ຄົນ ໃຫ້ພາກັນລະວັງ ການຕິດແປດເຊື້ອໄວຣັສ ອີໂບລາ.
ຢູ່ນະຄອນຫລວງຂອງໄລບີເຣຍ ອີໂບລາໄດ້ເຂົ້າຄອບງຳຄື້ນວິທະ ຍຸ ແຕ່ບໍ່ແມ່ນໃນຂ່າວກ່ຽວກັບໂຣກຮ້າຍແຮງ ທີ່ພາໃຫ້ຕາຍໄດ້ນັ້ນ ຫາກແມ່ນເພງດັງທີ່ຊື່ວ່າ ທີ່ມີຈັງວະເຕ້ນແບບ ຄຶກຄື້ນ ແລະມີເນື້ອໃນເຕືອນໃຫ້ຫລີກເວ້ນຈາກການຕິດເຊື້ອອີ ໂບລາ ຢູ່ປະເທດນີ້ ພວກພະນັກງານຮັກສາສຸຂະພາບ ທີ່ຕໍ່ສູ້ກັບ ການແຜ່ລະບາດຂອງເຊື້ອອີໂບລາ ຍັງຕ້ອງໄດ້ຕໍ່ສູ້ກັບຂ່າວຊ່າລື ຄວາມບໍ່ໄວ້ວາງໃຈ ຄວາມບໍ່ຮູ້ເລື້ອງຫຍັງ ແລະຂໍ້ມູນທີ່ຜິດພາດ ທີ່ໄດ້ມີສ່ວນຊ່ວຍເຮັດໃຫ້ເຊື້ອອີໂບລາ ແຜ່ລະບາດກ້ວາງອອກ ໄປນັ້ນ ແຕ່ວ່າ ເພັງຈະສາມາດປ່ຽນແນວຄິດແລະຄວາມປະພຶດ ຂອງຄົນໄດ້ບໍ? ຜູ້ສື່ຂ່າວວີໂອເອ Steve Baragona ມີລາຍງານ ຊຶ່ງດາຣາຈະນຳມາສະເໜີທ່ານ ໃນເດືອນພຶດສະພາຜ່ານມາ ນັກດົນຕີໄລບີເຣຍສາມຄົນ ມີຄວາມຄິດວ່າ ປະຊາຊົນ ພາກັນຖືເບົາເຊື້ອອີໂບລາຫລາຍເກີນໄປ ຫລາຍໆຄົນຄິດວ່າ ມັນເປັນເລ່ກົນຂອງ ລັດຖະບານເພື່ອໃຫ້ໄດ້ຮັບເງິນຊ່ວຍເຫລືອ ເຂົາເຈົ້າຈຶ່ງຢາກດຶງຄວາມສົນໃຈຂອງຜູ້ຄົນ ມາໃສ່ເຊື້ອໄວຣັສອັນນີ້ ແລະມັນກໍໄດ້ຜົນ ບໍ່ເທົ່າໃດມື້ ຫລັງຈາກທີ່ພວກເຂົາເຈົ້າພາກັນອັດເພັງນີ້ອອກມາ ຫລື ມັນກໍດັງຄັບ ນະຄອນຫລວງມອນໂຣເວຍ ນັກດົນຕີ Samuel "Shadow" Morgan ກ່າວວ່າ ພວກເຂົາເຈົ້າບໍ່ຢາກອັດເພັງປຸກໃຫ້ ຕື່ນຕົວ ແບບທົ່ວໆໄປທີ່ເຄີຍເຮັດມາ ທີ່ມີທຳນອງຊ້າໆ ເສົ້າແລະເຄ່ງຂຶມ ເຂົາເຈົ້າຢາກ ໄດ້ເພັງທີ່ມີທຳນອງຄຶກຄື້ນ ທີ່ຜູ້ຄົນສາມາດເຕ້ນໄປນຳໄດ້ Samuel Morgan ເວົ້າວ່າ: ຕົວຢ່າງ ເນື້ອຮ້ອງວັກສຸດທ້າຍ ແມ່ນບອກໃຫ້ຮູ້ວ່າ ທ່ານສາມາດຕິດເຊື້ອອີໂບລາໄດ້ ແນວໃດ ຈາກການກິນຊີ້ນລີງ ແລະຊີ້ນສັດປ່າອື່ນໆ ເນື້ອຮ້ອງຂອງວັກນີ້ເວົ້າວ່າ Jennifer Chu ເຮັດວຽກດ້ານການຕະຫລາດ ກ່ຽວກັບການໂຄະນາ ເຜີຍແຜ່ຂ່າວ ສາທາລະນະສຸກຕໍ່ສັງຄົມ ໃຫ້ບໍລິສັດ Ogilvy Public Relations ທີ່ວໍຊິງຕັນ ລາວ ເວົ້າວ່າ ເພັງນີ້ເປັນເພັງງ່າຍໆ ກົງໄປກົງມາ ແລະຍາກທີ່ຈະຫາເພັງອື່ນໃດ ທີ່ທັງໃຫ້ ຂໍ້ມູນແລະໄດ້ຮັບຄວາມນິຍົມ ຈາກຜູ້ຟັງ Jennifer Chu ເວົ້າວ່າ: Susan Krenn ເປັນຜູ້ອຳນວຍການ ສູນກາງໂຄງການສື່ສານ ( ຂອງໂຮງຮຽນສາທາລະນະສຸກ Bloomberg ຂອງ ມະຫາວິທະຍາໄລ Johns Hopkins ຢູ່ນະຄອນ Baltimore ລັດ Maryland ລາວ ກ່າວວ່າ ດົນຕີສາມາດເປັນເຄື່ອງມືທີ່ມີພະລັງໄດ້ ສຳຫລັບສົ່ງສານດ້ານສຸຂະພາບອອກ ໄປ Susan Krenn ເວົ້າວ່າ ທ່ານນາງ Krenn ກ່າວວ່າ ການຕອບຮັບດ້ວຍຄວາມຮູ້ສຶກມ່ວນຊື່ນ ຕໍ່ທຳນອງເພັງ ທີ່ມ່ວນຫູ ຊ່ວຍເຮັດໃຫ້ການສົ່ງສານຫລືຂໍ້ມູນ ງ່າຍຂຶ້ນ ສູນກາງຂອງທ່ານນາງໄດ້ເຮັດວຽກເຜີຍແຜ່ແບບນີ້ ມາດົນກ່ວາ 20 ປີແລ້ວ ໃນສະໄໝທ້າຍຊຸມປີ 1980 ເຂົາເຈົ້າໄດ້ຮ່ວມກັບນັກຮ້ອງໄນຈີເຣຍ ສອງຄົນ ຄື Onyeka Onwenu ກັບ King Sunny Ade ເຮັດເພັງນຶ່ງອອກມາ ກ່ຽວກັບການ ວາງແຜນຄອບຄົວ ທີ່ຊື່ເພັງ  ຫລື ເພັງນີ້ບໍ່ພຽງແຕ່ໄດ້ຮັບຄວາມນິຍົມຫລາຍເທົ່ານັ້ນ ແຕ່ຍັງຊ່ວຍເຮັດໃຫ້ເລື້ອງການວາງ ແຜນຄອບຄົວ ກາຍມາເປັນຫົວຂໍ້ການສົນທະນາຢູ່ໃນໝູ່ປະຊາຊົນໄນຈີເຣຍ ແຕ່ທ່ານ ນາງ Krenn ກ່າວວ່າ ມັນບໍ່ແມ່ນແຕ່ເພັງທີ່ເຮັດໃຫ້ເປັນເຊັ່ນນັ້ນ ທ່ານນາງ Krenn ກ່າວວ່າ: ຊຸດເພັງໂຄສະນາຢູ່ໄນຈີເຣຍນັ້ນ ມີຮວມທັງລາຍການໂຄສະນາທາງວິທະຍຸ ແລະໂທລະ ພາບ ທັງບົດຂຽນໃນໜັງສືພິມ ນິຕະຍະສານ ແລະອື່ນໆ ຊື່ງອົງການພັດທະນາລະຫວ່າງ ປະເທດຂອງສະຫະລັດ  ຫລື USAID ເປັນຜູ້ໃຫ້ທຶນ ສູນກາງຂອງທ່ານນາງ Krenn ໄດ້ທຳການຄົ້ນຄ້ວາເບິ່ງຜົນຂອງຂອງການໂຄສະນາ ແລະພົບວ່າ ຍິ່ງຜູ້ຄົນໄດ້ເຫັນການໂຄສະນາຫລາຍເທົ່າໃດ ກໍມີທາງຫລາຍຂຶ້ນເທົ່ານັ້ນ ວ່າ ເຂົາເຈົ້າຈະໃຊ້ວິທີການວາງແຜນຄອຍຄົວແບບໃດແບບນຶ່ງ ຕົວຢ່າງກໍຄື ພວກທີ່ ໄດ້ເຫັນການໂຄສະນາຫລາຍທີ່ສຸດ ກໍແມ່ນມີທາງວ່າ ຈະໃຊ້ວິທີຄຸມກຳເນີດຫລາຍກ່ວາ ພວກທີ່ບໍ່ໄດ້ເຫັນການໂຄສະນານັ້ນ ເຖິງສອງເທົ່າ ຢູ່ໄລບີເຣຍນັ້ນ  ບໍ່ແມ່ນເພັງດຽວທີ່ທ່ານຈະໄດ້ຍິນ ກ່ຽວກັບໂຣກນີ້ ກະຊວງສາທາລະນະສຸກຍັງໄດ້ນຳເອົາເພັງນີ້ ອອກເຜີຍແຜ່ນຳ ເນື້ອໃນວັກນີ້ຂອງເພັງ ເວົ້າວ່າ